
שלום רב,

הנדון: בקשה לקבלת מידע מכוח חוק חופש המידע, תשנ"ח 1998 – 
ייצוגם של האזרחים הערבים במשרד הכלכלה והתעשייה 
סימוכין: פנייתך מיום 7.10.20
ראשית, אני מודה על פנייתך, כמופיע בסימוכין למכתבי זה.
בבקשת המידע שהעברת למשרדנו – הכלכלה והתעשייה, ביקשת לקבל נתונים אודות ייצוגם של האזרחים הערבים במשרדנו – הכלכלה והתעשייה.
בהקשר זה, ביקשת התייחסות לשאלות הבאות:
1. מהו המספר הכולל של העובדים במשרד? כמה מתוכם נשים?
2. מהו המספר הכולל של עובדים ערבים במשרד? כמה מתוכם נשים ערביות?
3. מה הוא מספרם ושיעורם של העובדים הערבים בכל הדרגים בכל אחת מיחידות הסמך של המשרד: מסד, מירב, תיכון, בכיר.
4. מהו מספרם של העובדים שנקלטו במשרד בשנים 2016 עד 2019 וכמה מתוכם ערבים?
5. מהו מספרם של העובדים הערבים שעזבו את המשרד בין השנים2016-2019 ? במענה על השאלה נודה לקבלת פילוח העובדים לפי שנת העזיבה וסיבת העזיבה - מעבר למשרד אחר ו/או למגזר אחר).
6. מהן יחידות הסמך שנמצאות תחת סמכותו של המשרד?
7. מה מספר העובדים הכללי בכל אחת מיחידות הסמך במשרד? כמה מתוכם נשים?  וכמה מתוכם ערבים?
8. מהו מספרם ושיעורם של העובדים הערבים ביחידות הסמך לפי הדרגים מסד, מירב, תיכון, בכיר?
9. האם ישנו יעד פנימי בתוך המשרד להעסקת עובדים ערבים בשירותיו? אם כן, מהו היעד?
בקשתך לקבלת מידע הועברה ליחידה המקצועית הרלוונטית, במקרה דנן, אגף משאבי אנוש. בהתאם להתייחסותה ולאחר אישור משפטי, להלן מענה משרדנו:
1. המספר הכולל של עובדי המשרד: 592. מתוכם: 330 נשים.
2. המספר הכולל של עובדים ערבים במשרד:  במשרדנו מועסקים כ - 23 עובדים הנמנים על האוכלוסייה הערבית, מתוכם 4 נשים. 
3. מספר ושיעורים של העובדים הערבים (בתוך קבוצה זו) לפי דרגים: 3 מסד (13%), 10 מרב (43.5%), 9 תיכון (39%),  1 בכיר (4.5%).
4. מספר עובדים שנקלטו במשרדים בשנים 2016 – 2019 ומתוכם ערבים:
1. 2016: כלל העובדים 216. עובדים הנמנים על האוכלוסייה הערבית: 10.
2. 2017: כלל העובדים 173. עובדים הנמנים על האוכלוסייה הערבית:  11.
3. 2018: כלל העובדים 99. עובדים הנמנים על האוכלוסייה הערבית:  2.
4. 2019: כלל העובדים 105. עובדים הנמנים על האוכלוסייה הערבית: 4.
5. מספר עובדים ערבים שעזבו את המשרד בשנים 2016 – 2019 (בקשה לפילוח העובדים לפי שנת העזיבה וסיבת העזיבה - מעבר למשרד אחר ו/או למגזר אחר).
1. בשנת 2016: עזבו את משרדנו 2 עובדים הנמנים על האוכלוסייה הערבית למשרד אחר. 6 עובדים נוספים הנמנים על האוכלוסייה הערבית, עברו למגזר אחר.
2. בשנת 2017: כפועל יוצא מהחלטת הממשלה מספר 1754 מיום 31.07.2016, שעניינה "העברת תחום התעסוקה ממשרד הכלכלה והתעשייה למשרד הרווחה והשירותים החברתיים", עזבו את משרדנו 846 עובדים ועברו לעבוד במשרד העבודה הרווחה והשירותים החברתיים.
במשרדנו אין פילוח למגזרים בקבוצת עובדים אלו (כלומר העובדים שעזבו את המשרד על רקע החלטת הממשלה) ועל כן לא ידוע מהו מספר העובדים הנמנים על האוכלוסייה הערבית שעזבו את המשרד. לצד האמור לעיל, יצוין כי 3 עובדים בני האוכלוסייה הערבית עזבו את שירות המדינה למגזר אחר.
3. בשנת 2018: עזבו את משרדנו 3 עובדים הנמנים על האוכלוסייה הערבית, בפילוח כדלקמן: 3 עזיבות למשרד אחר, 0 עזיבות למגזר אחר.
4. 2019: 0 עזיבות למשרד אחר. 2 עזיבות למגזר אחר.
6.  יחידות הסמך שנמצאות תחת סמכותו של המשרד
1. הרשות לתחרות.
2. הרשות לסחר הוגן.
3. רשות הבדואים (יוער כי המידע המבוקש מתייחס, בהלימה לבקשתך, לתקופה שבין 2016-2019, כשרשות הבדואים הפכה לחלק מהמשרד בשנה הקלנדרית הנוכחית – 2020). 
7. מה מספר העובדים הכללי בכל אחת מיחידות הסמך במשרד? כמה מתוכם נשים?  וכמה מתוכם ערבים?
במשרדנו לא מצוי מידע בהקשר לסעיף זה, מאחר ויחידות הסמך מנוהלים באופן עצמאי עם אגף הון אנושי עצמאי ולמשרדנו אין גישה למידע זה. 
8. מהו מספרם ושיעורם של העובדים הערבים ביחידות הסמך לפי הדרגים מסד, מירב, תיכון, בכיר?
במשרדנו לא מצוי מידע בהקשר לסעיף זה, מאחר ויחידות הסמך מנוהלים באופן עצמאי עם אגף הון אנושי עצמאי ולמשרדנו אין גישה למידע זה. 
9. האם ישנו יעד פנימי בתוך המשרד להעסקת עובדים ערבים בשירותיו? אם כן, מהו היעד?
בהתאם להחלטת הממשלה מס' 2579 מיום 11.11.2008 והחלטת ממשלה 4436 מיום 25.1.2009 שהציבו יעד של 10% לייצוג הולם לבני האוכלוסייה הערבית בשירות המדינה, פועל משרדנו  ככל שביכולתו על מנת לעמוד ביעד זה, הן באמצעות  גיוס משרות ייחודיות המיועדות לאוכלוסייה הנ"ל, והן באמצעות גיוס למשרות האחרות.
יחד עם זאת, עדין קיים קושי בגיוס עובדים מהאוכלוסייה הנ"ל וגם כאשר הגיוס מסתיים בהצלחה, על פי רוב ישנה הסרת מועמדות בשלב שלאחר מכן.
מקווה שהיינו לך לעזר ונשמח לעמוד לרשותך גם בעתיד, בכל הנוגע לנושאים עליהם אמון משרדנו.
בברכה
יוסי זולפן,
  הממונה על חוק חופש המידע
   משרד הכלכלה והתעשייה


העתק: עו"ד אמל כולאב, הלשכה המשפטית	 
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

